**OKRUGLI STOL ZA KVALITETU OKOLIŠA I POLJOPRIVREDU**

**ZAVRŠNI DOKUMENT**

Pescara - Chieti, 08. Lipnja 2017.

1. ***Uvod***

Okrugli stol za kvalitetu okoliša i poljoprivredu je održan u sklopu 17. Foruma Jadransko Jonskih gospodarskih komora 08.lipnja uPescara - Chieti, Italija.

Koordiniran je od strane Bosne i Hercegovine i Italije; Privredne/Gospodarske komore Federacije Bosne i Hercegovine i Unioncamere Italija.

Moderirao ga je predsjednik Privredne/Gospodarske komore Federacije BIH dr.sc. Marko Šantić.

Tema ovogodišnjeg okruglog stola bila je „Prednosti i nedostaci Javno – privatno partnerstvo i model koncesija u poljoprivredi “, a ključna govornica je bila prof. dr. Mia Glamuzina, koordinator vlade FBiH za Europske integracije, Bosna i Hercegovina.

Okrugli stol je okupio oko 15 sudionika koji su članovi različitih institucija/organizacija, razvojnih agencija i poduzetnika iz sektora poljoprivrede i okoliša.

1. ***Strateške smjernice***

Obzirom da je ključna tema ovogodišnjeg Foruma bila „Iznalaženje modela upravljanja kojim bi se pokrenula područja u makro regionalnoj perspektivi, tako je i Okrugli stol za kvalitetu okoliša i poljoprivredu bio fokusiran na Prednosti i nedostatke Javno – privatno partnerstvo i model koncesija u poljoprivredi.

**Gđa Mia Glamuzina,** koordinator vlade FBiH za Europske integracije**, Bosna i Hercegovina,** otvorila je okrugli stol prezentacijom koja je pokazala generalni presjek stanja stavljajući poseban fokus na smjernice koje je potrebno slijediti u cilju razvoja Javno – privatnog partnerstva i modela koncesija u poljoprivredi .

U svom izlaganju gđa. Glamuzina navela je dobar primjer korištenja koncesija u BiH navodeći da je 95 % nasada proizvođača smilja koji su zasađeni u BIH, zasađeni na zemljištu dodijeljenom putem koncesija, najvećim dijelom dodijeljene od općina privatnim partnerima.

Dosadašnja praksa pokazala je da su najveći problemi koji se javljaju u uzgoju smilja i procesu proizvodnje ulja činjenica da proizvođači smilja nisu dovoljno educirani odnosno da im nedostaju specifična znanja o prostoru za skladištenje, te načinu i uvjetima skladištenja ulja do njegove konačne prodaje.

Značajan doprinos radu Okruglog stola za kvalitetu okoliša i poljoprivredu su dali i primjeri dobre prakse prezentirani od strane drugih sudionika okruglog stola:

**Vesna Friedl , Županijska komora Split ,** uzela je učešće u raspravi i navela nekoliko dobrih primjera iz prakse koji su se dogodili u okviru suradnje Jadransko – jonskih gospodarskih komora posebno navodeći ITAC projekt u okviru kojeg su provedene edukacije kušača maslinovog ulja. Kao otvorena pitanja pojavilo se i zbrinjavanje nus proizvoda koji nastaju proizvodnjom maslinovog ulja poput otpadnih voda i komine.

**IOANNIS PETRATOS ,** CHAMBER OF ACHAIA uključio se u raspravu i napravio poveznicu sa proizvođačima poljoprivrednih proizvoda sa područja Grčke te se složio da su problemi koji se pojavljuju kod proizvođača smilja u BiH slični ili isti kao oni s kojima se susreću poljoprivredni proizvođači u Grčkoj kao što su: male površine, tržište nepoznato, sadni materijal iz uvoza i sl. G. Patratos naveo je da smatra da poljoprivredni proizvođači trebaju početi sa dobrom poslovnom politikom i proizvoditi svoj sadni materijal i štiti domaću proizvodnju.

Kao proizvod toga bio bi prepoznatljiv proizvod , zaštićen, brendiran i konkurentan na tržištu.

1. ***Zaključci***

Zaključci koji su izvedeni i aktivnosti koje treba provoditi su sljedeći:

1. Javno-privatno partnerstvo i model koncesije su pogodni za: poduzimanje projekata koji daju koristi za građane, uključujući i one koji su socijalno i ekonomski ugroženi, omogućavanje vladama financiranje projekata koje je inače teško financirati, pruža inicijativu za usvajanje zelenih kriterija, omogućava povećan dotok privatnog kapitala.
2. Bosna i Hercegovina ne koristi model javno-privatnog partnerstva i koncesije dovoljno (razlog – nedostatak legislative i znanja o ovakvim projektima).
3. Dobar primjer korištenja koncesija u BiH je smilje. Više od 800 ha koji su zasađeni, zasađeni su na zemljištu dodijeljenom putem koncesije, većinom dodijeljene od općina privatnim partnerima.
4. Glavni problem koje imaju proizvođači smilja su nedostatak edukacije i znanja o načinima skladištenja ulja, tipa prostora i njegovih uvjeta, ambalaže itd, nedostatak iskustva vezan uz proizvodnju za nove proizvođače i nedostatak tržišta za neke od proizvoda.
5. Pozitivno je to što su proizvođači smilja udruženi u Grupaciju proizvođača i prerađivača smilja P/G K FBiH što im omogućava razmjenu iskustava, ekonomiju obujma i sl.
6. Preporučljivo bi bilo organizirati neki vid edukacije za proizvođače smilja, posebno kada je u pitanju proces organiziranja posla, pronalaska stranih tržišta i marketinga. Iako je RH posebno priobalni dio prepoznatljiva po turizmu velika su očekivanja I mogućnosti u poljoprivredi.
7. Županijska komora Split temeljem suradnje uspostavljene u okviru foruma jadransko jonski gospodarskih komora I provedenog projekta ITAC vrlo je uspješno provela nekoliko ciklusa edukacije kušača maslinovog ulja .
8. U maslinarstvu postoji veliki broj drugih zajedničkih tema ,pored uzgoja ,obrade, plasmana to je zbrinjavanje otpadnih voda I komine maslina kao nus proizvoda proizvodnje ulja. Također I cijelo područje vinarstva.
9. Kroz rad naših udruženja vinara I maslinara te suradnju sa medijskom kućom Slobodna Dalmacija radit ćemo na novim projektima ,nadamo se u jadransko jonskom okviru.
10. Jedan od zaključaka ovog okruglog stola bila je i ideja za projekte u pravcu edukacije hercegovačkih smiljara i certificiranje njihovih proizvoda za tržište EU

Forum je okupio 50 komora i gradova ovog područja na tro-dnevnom događaju koji je uključivao plenarne sjednice i paralelne sesije po radnim grupama i okruglim stolovima.

Na izbornoj skupštini Foruma gospodarskih komora Jadransko Jonske makro regije za predsjednika (predsjednicu) izabrana je gđa. Mirjana Čagalj iz HGK, a za člana Upravnog odbora ponovo je izabran dr.sc. Marko Šantić.

Forum je završio sa radnom plenarnom sjednicom na kojoj su prezentirani zaključci svih okruglih stolova i radnih grupa.